KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. május 7-i rendkívüli ülésére)

TÁRGY: 
KÖZBESZERZÉSI ELJÁRÁS AZ ÖNKORMÁNYZAT SZÁMLAVEZETŐ HITELINTÉZETÉNEK KIVÁLASZTÁSÁRA ÉS HITEL FELVÉTELÉRE 

Kiskőrös Város Képviselő-testülete a 15/2009. sz. Képv. test. határozatával felhatalmazta a polgármestert, hogy az Önkormányzat számlavezető hitelintézetének kiválasztása, folyószámla hitelkeret rendelkezésre tartása és legfeljebb 205 millió forint összegű középlejáratú hitel biztosítása érdekében szükséges közbeszerzési eljárást – hivatalos közbeszerzési tanácsadó közreműködésével - folytassa le.
A polgármester a közbeszerzési eljárás lefolytatására a Lucsik és Társa Tanácsadói, Oktatói, Kereskedelmi és Szolgáltatói Kft.-t (1062 Budapest, Bajza u. 54. IV/4.) bízta meg. 

A közbeszerzési eljárás kiírására, illetve az eljárás lefolytatására gyorsított közbeszerzési eljárás keretében került sor. 

Az ajánlatkérő részvételi felhívása 2009/S 62-089523. számon 2009. 03. 31-én jelent meg a TED-en. A részvételi jelentkezési határidő 2009. április 10-én 11.00 órakor lejárt, 5 (öt) részvételre jelentkező nyújtott be jelentkezést.

Ajánlatkérő a közbeszerzésekről szóló törvény 8. § (3) bekezdésében foglaltak szerint Bíráló Bizottságot hozott létre, amely szakvélemény készítésével segítette a döntéshozót. A Bíráló Bizottság a beérkezett jelentkezéseket a részvételi felhívásban és részvételi dokumentációban meghatározottak alapján megvizsgálta. 

A döntéshozó a Bíráló Bizottság írásbeli szakvéleményében foglalt döntési javaslatát annak indokaival együtt elfogadva meghozta az alábbi döntését:
Ajánlatkérő a Bíráló Bizottság írásbeli szakvéleménye alapján - annak indokait elfogadva - úgy döntött, hogy a részvételi szakasz eredményes a Rónasági Takarékszövetkezet, Soltvadkert és Vidéke Takarékszövetkezet jelentkezése érvénytelen, a K&H Bank Zrt., CIB Bank Zrt., OTP Bank Nyrt.  jelentkezése érvényes. 

Az ajánlatkérő az érvényes részvételi jelentkezést benyújtóknak küldte meg az ajánlattételi felhívást.

A közbeszerzési eljárás ajánlattételi szakaszában az ajánlattételi határidőig – 2009. április 29-én 10.00 óráig - 1 (egy) ajánlat került benyújtásra. A Bíráló Bizottság a beérkezett ajánlatot az ajánlati felhívásban, valamint a dokumentációban meghatározottak alapján megvizsgálta és szakvéleményét az alábbiak szerint alakította ki:
A közbeszerzési eljárásban az ajánlattevő érvényes ajánlatot nyújtott be:
CIB Bank Zrt.

1027 Budapest, Medve u. 4-14.

Telefon: 77/522-626

Telefax: 77/522-629

e-mail:szecsenyi.levente@cib.hu

Az ajánlattevővel szemben kizáró ok nem vetődött fel, alkalmasságát megfelelően igazolta, és a bírálati szempontok alapján (összességében legelőnyösebb ajánlat) a CIB Bank Zrt. tette a legkedvezőbb ajánlatot. (a bíráló bizottság írásbeli szakvéleménye az előterjesztéshez mellékelve)
Az előzőek, valamint a bírálati jegyzőkönyvben foglaltak alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2009. május 04.
Domonyi László sk.

    polgármester

HATÁROZAT-TERVEZET
1. A Képviselő-testület a működési hitelfelvétel közbeszerzésére – közzététellel - indított gyorsított közbeszerzési eljárás lefolytatását követően, elfogadva a Bíráló Bizottság szakvéleményében és döntési javaslatában foglaltakat megállapítja, hogy az eljárás a közbeszerzésekről szóló többször módosított 2003. évi CXXIX. törvény 92. § (a) pontja alapján érvényes és eredményes.
2. A Képviselő-testület - elfogadva a Bíráló Bizottság szakvéleményében és a döntési javaslatában foglaltakat – megállapítja, hogy az összességében legkedvezőbb érvényes ajánlatot a CIB Bank Zrt. (1027 Budapest, Medve u. 4-14.) tette. Az előzőek alapján a Képviselő-testület felhatalmazza a polgármestert, hogy a CIB Bank Zrt-vel a szerződéseket megkösse. 
Felelős: 
polgármester

Határidő: 
azonnal
